stanford-oval/wikipedia huggingface dataset:
Jens Lambæk

| Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Maa:   Tanska> .Miesten voimistelu |
| --- | --- | --- | --- |
|  Hopeaa | Antwerpen 1920 | joukkuekilpailu, ruotsalaissysteemi |  |
Jens Vedersø Stamp Lambæk (16. lokakuuta 1899 Gjellerup – 21. lokakuuta 1985 Herning) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.
Jens Kristian Jensen

| Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Maa:   Tanska> Miesten voimistelu. |
| --- | --- | --- | --- |
|  Hopeaa | Tukholma 1912 | ruotsalainen järjestelmä, joukkuekilpailu |  |
Jens Kristian Jensen (Byge; 22. maaliskuuta 1885 Pedersborg – 27. maaliskuuta 1956 Vordingborg) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.
Jazeman Jaafar

Jazeman Jaafar vuonna 2013.
Jazeman Firhan Jaafar (s. 13. marraskuuta 1992 Kuala Lumpur, Malesia) on malesialainen autourheilija.
Ura

Jaafar aloitti uransa kuusivuotiaana karting-sarjoissa voittaen 11 kilpailua Malesiassa ja Belgiassa. Vuonna 2006 Jaafar kilpaili Aasian Formula Renault Challenge -sarjassa sijoittuen sarjan kolmanneksi. Seuraavana vuonna Jaafar voitti Aasian Formula BMW -sarjan mestaruuden pitkän prosessin kautta. Alun perin mestaruuden voittanut Jaafar hylättiin päätöskilpailusta teknisten rikkomusten seurauksena, jolloin indonesialainen Zahir Ali julistettiin mestariksi. Team Meritus teki tapauksesta protestin, joka hyväksyttiin ja Jaafar sai mestaruutensa takaisin.
Vuosina 2008–2009 Jaafar kilpaili Euroopan Formula BMW -sarjassa vaihtelevalla menestyksellä. Vuosina 2010–2012 Jaafar kilpaili Britannian Formula 3 -sarjassa sijoittuen sarjan toiseksi vuonna 2012. Vuonna 2013 Jaafar kilpaili Formula Renault 3.5 -sarjassa. Hän ajoi Monacon kilpailussa kolmanneksi. Hän saavutti 24 pistettä sijoittuen sarjan 17:ksi. Samana vuonna hän ajoi kolme kilpailua Britannian F3-sarjassa voittaen niistä kaksi kilpailua. Vuonna 2014 Jaafar jatkoi FR 3.5 -sarjassa saavuttaen kaksi palkintosijaa Monacosta ja Belgiasta sijoittuen sarjan yhkdeksänneksi. Vuonna 2015 Jaafar kilpailee kolmannen kauden FR 3.5 -sarjassa. Hän otti ensimmäisen voittonsa Monacon kilpailusta ja keräsi sen lisäksi kaksi palkintokorokesijaa sijoittuen sarjan kahdeksanneksi.
F1-ura

Vuonna 2013 Jaafar testasi Mercedeksen F1-autoa Silverstonessa, jossa hän ajoi vuoden 2011 autolla. Lisäksi hän on ajanut tallin autolla Kuala Lumpurin kaduilla ja kuvauspäivänä kesäkuussa.
MM-rallikausi 1981

Michèle Mouton (oikealla) ja Fabrizia Pons juhlimassa voittoa Sanremon rallissa vuonna 1981.
MM-rallikausi 1981 oli rallin maailmanmestaruussarjan 9. kausi. Kausi käsitti 12 osakilpailua. Muutoksia edelliseen vuoteen oli Uuden-Seelannin ja Brasilian osakilpailut.
Suomen Ari Vatanen voitti maailmanmestaruuden Rotmans Rally Team Ford Escort RS1800 autollaan. Hän oli ensimmäinen suomalainen maailmanmestari, mikäli Markku Alénin FIA Cup -voittoa vuodelta 1978 ei lasketa.
Kaudella Audi Quattro osallistui sarjaan, jonka myötä nelivetotekniikka tuli mukaan ralliin. Autolla saavutettiin johtoasema jo varhain ralleissa, mutta tekniset viat johtivat kauden aikana keskeytyksiin sekä putoamiseen kärjestä.
Kilpailukalenteri

| Nro | Päivämäärä | Ralli | Raportti |
| --- | --- | --- | --- |
| 1. | 24.–30. tammikuuta |  Monte Carlo -ralli | Raportti |
| 2. | 13.–15. helmikuuta |  Ruotsin ralli | Raportti |
| 3. | 4.–7. maaliskuuta |  Portugalin ralli | Raportti |
| 4. | 16.–20. huhtikuuta |  Safari-ralli | Raportti |
| 5. | 30. huhtikuuta–2. toukokuuta |  Korsikan ralli | Raportti |
| 6. | 1.–4. kesäkuuta |  Akropolis-ralli | Raportti |
| 7. | 18.–23. heinäkuuta |  Argentiinan ralli | Raportti |
| 8. | 6.–8. elokuuta |  Brasilian ralli | Raportti |
| 9. | 28.–30. elokuuta |  1000 järven ralli | Raportti |
| 10. | 5.–10. lokakuuta |  Sanremon ralli | Raportti |
| 11. | 26.–31. lokakuuta |  Norsunluurannikon ralli | Raportti |
| 12. | 22.–25. marraskuuta |  RAC-ralli | Raportti |
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. |
| Pisteet | 20 | 15 | 12 | 10 | 8 | 6 | 4 | 3 | 2 | 1 |
Tulokset > Valmistajien mestaruus

| Sija | Talli | Kilpailu>  MON | Kilpailu>  SWE | Kilpailu>  POR | Kilpailu>  KEN | Kilpailu>  FRA | Kilpailu>  GRC | Kilpailu>  ARG | Kilpailu>  BRA | Kilpailu>  FIN | Kilpailu>  ITA | Kilpailu>  CIV | Kilpailu>  GBR | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  Talbot | 17 | - | 17 | - | 17 | 15 | 18 | - | - | 17 | - | 16 | 117 |
| 2 |  Datsun | - | - | 13 | 18 | 15 | 13 | 17 | - | 12 | - | 18 | - | 106 |
| 3 |  Ford | - | - | 9 | - | 12 | 18 | - | - | 18 | 7 | - | 16 | 80 |
| 4 |  Opel | 15 | - | 11 | 12 | 8 | - | - | - | 8 | 15 | - | - | 69 |
| 5 |  Audi | - | - | 13 | - | - | - | - | - | 14 | 18 | - | 18 | 63 |
| 6 |  Fiat | 8 | - | 18 | - | - | 16 | - | - | 16 | 5 | - | - | 63 |
| 7 |  Renault | 18 | - | - | - | 7 | 10 | 15 | - | - | - | - | 11 | 61 |
| 8 |  Toyota | - | - | 15 | - | 11 | - | - | - | 3 | - | 16 | 9 | 54 |
| 9 |  Peugeot | - | - | - | 10 | - | 4 | 12 | - | - | - | 11 | - | 37 |
| 10 |  Lancia | 10 | - | - | - | 18 | - | - | - | - | - | - | - | 28 |
| 11 |  Porsche | 4 | - | - | - | 15 | - | - | - | - | - | - | - | 19 |
| 12 |  Škoda | - | - | - | - | - | 8 | - | - | - | - | - | - | 8 |
| 13 |  Dodge | - | - | - | 6 | - | - | - | - | - | - | - | - | 6 |
| 14 |  Mitsubishi | - | - | - | - | - | - | - | - | 1 | - | - | 3 | 4 |
Aiheesta muualla

Kausi 1981 eWRC-sivustolla (englanniksi)
Rallin maailmanmestaruussarjan kaudet
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Kauden 1981 kilpailupaikat kartalla.
MM-rallikausi 1980

MM-rallikausi 1980 oli järjestyksessään rallin maailmanmestaruussarjan kahdeksas kausi. Kausi alkoi Monte Carlo -rallilla 19. tammikuuta ja päättyi Norsunluurannikon ralliin 9. joulukuuta. Kuljettajien mestaruuden voitti Walter Röhrl.
Kaudella seitsemän parasta tulosta laskettiin mestaruuspisteisiin.
Kilpailut

| Nro | Päivämäärä | Ralli | Voittaja | Raportti |
| --- | --- | --- | --- | --- |
| 1. | 19.–25. tammikuuta |  Monte Carlo -ralli |  Walter Röhrl | Raportti |
| 2. | 15.–17. helmikuuta |  Ruotsin ralli |  Anders Kulläng | Raportti |
| 3. | 4.–9. maaliskuuta |  Portugalin ralli |  Walter Röhrl | Raportti |
| 4. | 3.–7. huhtikuuta |  Safari-ralli |  Shekhar Mehta | Raportti |
| 5. | 26.–29. toukokuuta |  Akropolis-ralli |  Ari Vatanen | Raportti |
| 6. | 19.–24. heinäkuuta |  Argentiinan ralli |  Walter Röhrl | Raportti |
| 7. | 29.–31. elokuuta |  Suomen ralli |  Markku Alén | Raportti |
| 8. | 13.–17. syyskuuta |  Uuden-Seelannin ralli |  Timo Salonen | Raportti |
| 9. | 6.–11. lokakuuta |  Sanremon ralli |  Walter Röhrl | Raportti |
| 10. | 24.–25. lokakuuta |  Korsikan ralli |  Jean-Luc Thérier | Raportti |
| 11. | 16.–19. marraskuuta |  RAC-ralli |  Henri Toivonen | Raportti |
| 12. | 9.–14. joulukuuta |  Norsunluurannikon ralli |  Björn Waldegård | Raportti |
Lähde:
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. |
| Pisteet | 20 | 15 | 12 | 10 | 8 | 6 | 4 | 3 | 2 | 1 |
Tulokset > Valmistajien mestaruus

| Sija | Valmistaja |  MON |  POR |  KEN |  GRE |  ARG |  NZL |  ITA |  FRA |  GBR |  CIV | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1. |  Fiat | 18 | 18 |  | 15 | 18 | 17 | 18 | 16 |  | (11) | 120 |
| 2. |  Datsun |  |  | 18 | 17 | 14 | 18 |  | 13 | 8 | 5 | 93 |
| 3. |  Ford | 8 | 12 |  | 18 | 11 | 8 | 16 |  | 17 |  | 90 |
| 4. |  Mercedes |  | 13 | 16 |  | 17 | 15 |  |  |  | 18 | 79 |
| 5. |  Opel | 12 |  | 13 | 13 |  |  | 10 | 10 | 13 |  | 71 |
| 6. |  Talbot |  | 16 |  |  |  |  | 15 |  | 18 |  | 49 |
| 7. |  Toyota |  | 9 |  | 9 |  |  |  |  |  | 14 | 32 |
| 8. |  Peugeot |  |  |  | 2 | 12 |  |  |  |  | 16 | 30 |
| 9. |  Porsche | 10 |  |  |  |  |  |  | 18 |  |  | 28 |
| 10. |  Lancia | 16 |  |  | 4 |  |  |  |  |  |  | 20 |
| 11. |  Vauxhall |  |  |  |  |  | 12 |  |  | 4 |  | 16 |
| 12. |  Volkswagen | 14 |  |  |  |  |  |  |  |  |  | 14 |
| 13. |  Renault |  |  |  |  |  |  |  | 12 |  |  | 12 |
| 14. |  Triumph |  |  |  |  |  |  |  |  | 9 |  | 9 |
| 15. |  Mitsubishi |  |  |  |  |  | 2 |  |  |  | 7 | 9 |
| 16. |  FSO |  | 2 |  |  |  |  |  |  |  |  | 2 |
Aiheesta muualla

Kausi 1980 eWRC-sivustolla (englanniksi)
https://archive.is/20070430154837/http://www.rallybase.nl/index.php?type=standing&standingid=wcd1980
http://www.rallybase.nl/index.php?type=standing&standingid=wrcm1980 (Arkistoitu – Internet Archive)
Rallin maailmanmestaruussarjan kaudet
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Kauden kilpailupaikat kartalla.
Manchesterinterrieri

| Manchesterinterrieri |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 781
Alkuperäinen käyttö:  rotta- ja kanikoira
Nykyinen käyttö:  seurakoira
Elinikä:  15–17 vuotta
Muita nimityksiä:  black&tan-terrieri, manssi, chesteri, Manchester Terrier, terrier de Manchester, manchesteri terjer
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #71
Ulkonäkö
Säkäkorkeus:  uros 40–41 cm narttu 38 cm
Väritys:  Musta mahonginpunaisin merkein (black & tan)
Manchesterinterrieri (engl. Manchester Terrier) on FCI:n ryhmään 3 (terrierit) kuuluva koirarotu. Rotu on Suomessa vielä suhteellisen harvinainen. Vuonna 2006 rekisteröitiin 23 manchesterinterrieriä, joista kaksi oli maahantuotuja.
Ulkonäkö

Manchesterinterrieri on tiivisrakenteinen ja voimakas. Urosten säkäkorkeus on 40–41 cm ja narttujen 38 cm. Manchesterinterrierin turkki on sileä ja lyhyt ja väriltään musta mahonginpunaisin merkein (black & tan). Korvat ovat taittuneet eteenpäin.
Luonne ja käyttäytyminen

Manchesterinterrieri on hyvin valpas, eloisa, energinen ja lihaksikas koira, joka nauttii liikunnasta ja yhdessä harrastamisesta, niinpä se sopiikin moniin harrastuksiin, muiden muassa agilityyn ja tokoon. Mansseilla on hyvin seurallinen luonne, ne viihtyvät omistajansa kanssa sekä harrastuksissa että sylissä katsomassa vaikka TV:tä. Se on myös temperamenttinen ja omapäinen, mutta uskollinen omistajalleen.
Alkuperä

Rotu on kotoisin Englannista ja sen alkuperä on muinainen. Ensimmäiset kirjalliset merkinnät rodusta ovat 1400-luvulta. Rotua on käytetty rottien ja kanien metsästykseen.[lähde? ] Kantarotu mustaruskea englanninterrieri risteytettiin whippetin kanssa, josta tuloksena oli nykyinen, edeltäjäänsä elegantimpi ja virtaviivaisempi rotu.
Virallinen rotumääritelmä on vuodelta 1924, jolloin myös nimi manchesterinterrieri otettiin käyttöön. Rotu oli erityisen suosittu Manchesterissä ja sen lähiympäristössä. Toisen maailmansodan aikana manchesterinterrieriä, kuten monia muitakin rotuja, uhkasi sukupuutto. Kanta saatiin kuitenkin elvytettyä yhdysvaltalaisten tuontikoirien avulla.
Suomessa on tiettävästi ollut manchesterinterriereitä 1900-luvun alussa, mutta vasta 1980-luvulla rotu vakiinnutti asemansa. Suomen Manchesterinterrierit ry perustettiin vuonna 1992.
Hoito

Manchesterinterrierin lyhyen sileän turkin hoidoksi riittää irtokarvojen pyyhkäisy silloin tällöin. Rotu on energinen ja tarvitsee pienestä koostaan huolimatta melko runsaasti liikuntaa.
Terveys

Manchesterinterrieri on todella terve rotu. Suomessa manchesterinterriereillä ei tiettävästi ole yhtään perinnöllisiä sairauksia. Jalostuksen yhtenä päämääränä on ehkäistä veren hyytymistä häiritsevää von Willebrandin tautia.
Harrastus

Manchesterinterrierit ovat nopeita oppimaan ja sen kanssa voi harrastaa koiranäyttelyitä ja se sopii hyvin myös agilityyn. Myös tokoa harrastetaan jonkin verran. Hyvän hajuaistin omaavat yksilöt ovat myös harrastaneet jälkeä, joka sopii hyvin rotta- ja jäniskoiraksi jalostetulle manchesterinterrierille.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Kennelliiton rotumäärittely: Manchesterinterrieri
Suomen Manchesterinterrierit ry
Jatropat

| Jatropat |
| --- | --- |
 Karibianjatropa (Jatropha integerrima)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Malpighiales
Heimo::  Tyräkkikasvit Euphorbiaceae
Alaheimo::  Crotonoideae
Suku::  Jatropat Jatropha  L.
Katso myös
   Jatropat Wikispeciesissä   Jatropat Commonsissa 
Infobox OKNimi-testi OK: 
Jatropat (Jatropha) on tyräkkikasveihin kuuluva kasvisuku, jossa on 175 lajia. Tunnetuin lajeista lienee öljyjatropa (Jatropha curcas), joka on potentiaalinen kasvi bioenergian tuotantoon. Muun muassa pullukkajatropaa eli pullukkaa (Jatropha podagrica) on viljelty huonekasvina.
Lajeja

öljyjatropa (Jatropha curcas)
karibianjatropa (Jatropha integerrima)
korallijatropa (Jatropha multifida)
pullukkajatropa eli pullukka (Jatropha podagrica)
tummajatropa (Jatropha gossypiifolia)
kenianjatropa (Jatropha spicata)
Aiheesta muualla

Finto: Kassu – Kasvien suomenkieliset nimet: Jatropat (Jatropha)
Suomen Lajitietokeskus: Jatropat – Jatropha
Integrated Taxonomic Information System (ITIS): Jatropha (englanniksi)
United States Department of Agriculture (USDA): Jatropha (englanniksi)
Flora of China: Jatropha (englanniksi)
Luettelo 14. dalai lama Tenzin Gyatson ulkomaanmatkoista Intian ulkopuolelle

Dalai lama Tenzin Gyatso tapaamassa Yhdysvaltain presidentti Barack Obamaa vuonna 2016.
Tämä on luettelo Tenzin Gyatson, 14. dalai laman virallisista vierailuista Intian ulkopuolelle vuoden 1959 jälkeen. Luettelossa ei ole yksityisiä vierailuita.
Alkuvuodesta 2018 dalai-laman edustajat kertoivat, ettei dalai-lama tule enää tekemään vierailuita ulkomaille. Syyksi ilmoitettiin dalai-laman korkea ikä ja tästä johtuva väsymys.
Luettelo > 1960-luku

| Ajankohta | Vierailun status  | Kaupungit joissa vieraili | Valtio |
| --- | --- | --- | --- |
| 14.–17.11.1967 | Tapaaminen   Thaimaan pääministerin Thanom Kittikachornin ja Thaimaan kuninkaan Bhumibol Adulyadejin kanssa | Bangkok |  Thaimaa |
Luettelo > 1970-luku

| Ajankohta | Vierailun status  | Kaupungit joissa vieraili | Valtio |
| --- | --- | --- | --- |
| 30.9.1973 | Tapaaminen   paavi Paavali VI:n kanssa | Rooma |  Vatikaanivaltio |
| 10.10.1973 | Tapaaminen   Irlannin ulkoministerin Frank Aikenin ja Irlannin taoiseachin Liam Cosgraven ja Irlannin presidentin Erskine Hamilton Childersin kanssa | Dublin |  Irlanti |
| 9.10.1973 | Tapaaminen   Alankomaiden prinssin Bernhard von Lippe-Biesterfeldin kanssa | Amsterdam |  Alankomaat |
| 2.10.1973 | Tapaaminen   Yhdistyneiden kansakuntien pakolaisjärjestön pääjohtajan prinssi Sadruddin Aga Khanin kanssa | Geneve |  Sveitsi |
| 19.10.1973 | Tapaaminen   Kreikan prinssin Pietarin kanssa | Oslo |  Norja |
| 25.10.1973 | Tapaaminen   Canterburyn arkkipiispan Michael Ramsey | Lontoo |  Britannia |
| 15.9.1979 | Tapaaminen   Wisconsinin osavaltion kuvernöörin Lee Dreyfusin kanssa | Madison |  Yhdysvallat |
Luettelo > 1980-luku

| Ajankohta | Vierailun status  | Kaupungit joissa vieraili | Valtio |
| --- | --- | --- | --- |
| 9.10.1980 | Tapaaminen   paavi Johannes Paavali II:n kanssa | Rooma |  Vatikaanivaltio |
| 14.–18.10.1980 | Tapaaminen  New Brunswickin pääministerin Richard Hatfieldin ja Ontarion pääministerin William Davisin kanssa | Toronto ja Fredericton |  Kanada |
| 1.–4.11.1980 | Tapaaminen   Japanin pääministerin Suzuki Zenkon ja Hiroshiman pormestari  Hiroshi Miyazawan kanssa | Tokio ja Hiroshima |  Japani |
| 27.7.1982 | Tapaaminen   Malesian entisen pääministerin Tunku Abdul Rahmanin kanssa | Kuala Lumpur |  Malesia |
| 2.8.1982 | Tapaaminen   Indonesian varapresidentin Adam Malikin  ja uskonnollisten asioiden ministeri A. Ratu Perwiranegasan  kanssa | Jakarta |  Indonesia |
| lokakuu 1982 | Tapaaminen   paavi Johannes Paavali II:n kanssa | Rooma |  Vatikaanivaltio |
| 3.7.1984 | Tapaaminen   Canterburyn arkkipiispan Robert Runcien kanssa | Lontoo |  Britannia |
| 13.5.1986 | Tapaaminen   Itävallan liittopresidentin Rudolf Kirchschlägerin kanssa | Wien |  Itävalta |
| 20.5.–17.5.1986 | Tapaaminen   Alankomaiden prinsessan Julianan ja Alankomaiden prinssin Bernhard zur Lippe-Biesterfeldin kanssa | Amsterdam |  Alankomaat |
| 11.9.1986 | Tapaaminen   Venäjän ortodoksisen kirkon patriarkan Pimen I:n kanssa | Moskova |  Venäjä |
| 27.10.1986 | Tapaaminen   paavi Johannes Paavali II:n kanssa | Rooma |  Vatikaanivaltio |
| 20.9.1987 | Tapaaminen   Yhdysvaltain entisen presidentin Jimmy Carterin kanssa | Atlanta |  Yhdysvallat |
| 13.4.1988 | Tapaaminen   Canterburyn arkkipiispan Robert Runcien kanssa | Lontoo |  Britannia |
| 14.6.1988 | Tapaaminen   paavi Johannes Paavali II:n kanssa | Rooma |  Vatikaanivaltio |
| 18.6.1988 | Tapaaminen   prinssi Sadruddin Aga Khanin kanssa | Geneve |  Sveitsi |
| 27.6.1989 | Tapaaminen   Costa Rican presidentin Óscar Ariasin kanssa | San José |  Costa Rica |
| 3.7.1989 | Tapaaminen   Meksikon presidentin Carlos Salinas de Gortariin kanssa | México |  Meksiko |
| 8.–7.12.1989 | Tapaaminen   Bundestagin puhemiehen Rita Sussmuthin ja Saksan entisen liittokanslerin Willy Brandtin kanssa | Berliini |  Saksan liittotasavalta |
| 11.–9.12.1989 | Tapaaminen   Norjan pääministerin Jan P. Sysen, Norjan kuninkaan Olavi V:n ja Norjan ulkoministerin Kjell Magne Bondevikin kanssa | Oslo |  Norja |
Matkakuvagalleria

Dalai lama Pekingin rautatieasemalla vuonna 1954.
Yhdysvaltain presidentin George W. Bushin kanssa Yhdysvaltain kongressitalossa, Washington (DC):ssa vuonna 2007.
Tenzin Gyatso 14. Dalai Lama Berliinissä Saksassa vuonna 2008.
Tenzin Gyatso 14. Dalai Lama Puolan senaatissa vuonna 2008.
Tenzin Gyatso 14. Dalai Lama Yhdysvaltain edustajainhuoneen puhemiehen Nancy Pelosin kanssa Yhdysvaltain kongressitalossa, Washington (DC):ssa vuonna 2009.
Tenzin Gyatso 14. Dalai Lama Vancouverissa Kanadassa vuonna 2009.
Tenzin Gyatso 14. Dalai Lama Mariborissa Sloveniassa vuonna 2010.
Tenzin Gyatso 14. Dalai Lama Zürichissa Sveitsissä vuonna 2010.
Tenzin Gyatso 14. Dalai Lama Syracusen yliopistossa Yhdysvalloissa vuonna 2012.
Tenzin Gyatso 14. Dalai Lama Oregonin yliopistossa Yhdysvalloissa vuonna 2012.
Tenzin Gyatso 14. Dalai Lama Hannoverissa Saksassa vuonna 2013.
Tenzin Gyatso 14. Dalai Lama Yhdysvaltain presidentin Barack Obaman kanssa Valkoisessa talossa vuonna 2016.
Aiheesta muualla

Kuvia tai muita tiedostoja aiheesta Luettelo 14. dalai lama Tenzin Gyatson ulkomaanmatkoista Intian ulkopuolelle Wikimedia Commonsissa
Jedediah Grant

Jedediah Grant
Jedediah Morgan Grant (21. helmikuuta 1816 – 1. joulukuuta 1856) oli eräs Myöhempien Aikojen Pyhien Jeesuksen Kristuksen Kirkon varhaisia johtajia. Vuodesta 1845 vuoteen 1854 hän toimi seitsenkymmenten koorumin johtajana. Vuonna 1854 kirkon presidentti Brigham Young nimitti hänet apostoliksi ja kutsui hänen ensimmäiseksi neuvonantajakseen ensimmäiseen presidenttikuntaan.
Yhdessä presidentti Youngin kanssa Jedediah Grant aloitti nk. mormonireformaation, kirkon sisäisen uudistus- ja kurinpalautusliikkeen. Grant profiloitui mormonireformaation myötä tulisten, jopa fanaattisten ja raivokkaiden puheiden pitäjänä. Hän ruoski kirkon jäseniä heidän synneistään yksityiskohtia säästämättä sekä uhkasi katumattomia synnintekijöitä helvetin rangaistuksella. Grant vaati myöhempien aikojen pyhiltä tinkimätöntä kuuliaisuutta kirkon johdolle, erityisesti profeetta Youngille. Hän myös puolusti voimakkaasti sekä moniavioisuutta että verisovitusta.
Jedediah Grant vilustui erään saarnakiertueensa aikana ja menehtyi 1. joulukuuta 1856 keuhkokuumeeseen. Kirkon myöhempi presidentti Heber J. Grant on hänen poikansa.
Manchesterin yliopisto

| Manchesterin yliopisto> University of Manchester |
| --- | --- |

Motto:  Cognitio, sapientia, hvmanitas
Perustettu:  1851
Kansleri:  Anna Ford ja Sir Terry Leahy
Henkilökunta:  10 407
Opiskelijoita:  40 ,420
Sijainti:  Manchester,  Yhdistynyt kuningaskunta
Yhteistyö:   Russell-ryhmä 
Sivusto:  http://www.manchester.ac.uk/
Whitworth Hall (1902), jossa järjestetään mm. valmistumisseremoniat
Manchesterin yliopisto on Manchesterissa, Englannissa sijaitseva yliopisto. Se on suurin viidestä yliopistosta Manchesterissa sekä koko Isossa-Britanniassa. Nykymuotonsa yliopisto sai vuonna 2005, kun Victoria University of Manchester ja University of Manchester Institute of Science and Technology (UMIST) yhdistettiin. Yliopisto on osa Russell-ryhmää.
Kuuluisat henkilöt

Monet tiedemiehet ja taiteilijat ovat opiskelleet tai työskennelleet Manchesterin yliopistossa. Alla olevaan listaan on koottu tunnetuimpia esimerkkejä. Nobelistit ovat tummennettuina.
Kuuluisat henkilöt > Fysiikka

Joseph John Thomson, palkittiin fysiikan Nobelilla vuonna 1906 elektronin loytämisestä
Ernest Rutherford, palkittiin kemian Nobelilla vuonna 1908 radioaktiivisten aineiden ja niiden hajoamisen tutkimisesta
William Lawrence Bragg, palkittiin fysiikan Nobelilla isänsä William Braggin kanssa vuonna 1915 kiderakenteiden selvittämisestä röntgensäteilyllä
Niels Bohr, palkittiin fysiikan Nobelilla vuonna 1922 atomiteorian kehittämisestä
Charles Thomson Rees Wilson, palkittiin fysiikan Nobelilla vuonna 1927 sumukammion kehittämisestä
James Chadwick, palkittiin fysiikan Nobelilla vuonna 1935 neutronin loytämisestä
George Charles de Hevesy, palkittiin kemian Nobelilla vuonna 1943 radioaktiivisten isotooppien käyttämisestä reaktion merkkinä
Patrick Maynard Stuart Blackett, palkittiin fysiikan Nobelilla vuonna 1948 sumukammion kehittämisestä
John Douglas Cockcroft, palkittiin fysiikan Nobelilla vuonna 1951 atomiydinten hajottamisen tutkimisesta kiihdytetyillä hiukkasilla
Nevill Francis Mott, palkittiin fysiikan Nobelilla 1977 magneettisten systeemien elektronirakenteen perustavanlaatuisista teoreettisista tutkimuksista
Hans Albrecht Bethe, palkittiin fysiikan Nobelilla vuonna 1967 tähtien energianmuodostuksen tutkimisesta
Kuuluisat henkilöt > Kansantalous

John Hicks, palkittiin vuonna 1972 Nobelilla tasapaino- ja hyvinvointiteorian aloilla
Arthur Lewis, palkittiin vuonna 1979 taloustieteen Nobelilla tutkimuksesta taloudellisen kehityksen alalta, erityisesti kehitysmaiden ongelmien osalta
Joseph Stiglitz, palkittiin vuonna 2001 taloustieteen Nobelilla tutkimuksesta epäsymmetrisen informaation vaikutuksen markkinoihin
William Stanley Jevons, uusklassisen taloustieteen kehittäjä